Kubuntu

Kubuntu on Ubuntun rinnakkaisversio, jossa työpöytäympäristö on oletuksena KDE Ubuntun käyttämän GNOMEn sijaan. Se on saatavilla x86- ja AMD64-suoritinarkkitehtuureille. Kubuntussa, kuten Ubuntussakin tavoitteena on helppokäyttöisyys ja laaja tuki erilaisille laitteistoille.

Kubuntun ensimmäinen versio 5.04 julkaistiin 8. huhtikuuta 2005. Sana kubuntu on afrikkalaista bemban kieltä ja tarkoittaa ”Kohti ihmisyyttä". Käyttöjärjestelmän versiossa 15.04 vuonna 2015 siirryttiin KDE Plasma 5:n (5.2) käyttöön oletusarvonahttps://kubuntu.org/news/kubuntu-15-04/. Kubuntun tulevassa versiossa 24.10 tuodaan KDE Plasma 6:n esiversio, mutta Plasma 6:n käyttöön siirtyminen oletusarvona tapahtuu myöhempänä ajankohtana.https://www.theregister.com/2024/02/06/no_kde6_for_noble/

 Ohjelmat 
Kubuntun oletuskokoonpano sisältää valmiiksi jokapäiväisessä käytössä tarpeellisia vapaan koodin ohjelmia. Pakettiin kuuluu muun muassa verkkoselain (rekonq) ja LibreOffice-toimisto-ohjelmisto. Kubuntuun saa asennettua lisää tarpeellisia ohjelmia internet-yhteyden ja Debianista tutun paketinhallintajärjestelmän avulla.

Kubuntu on avoimen lähdekoodin -periaatteella julkaistava käyttöjärjestelmä ja Kubuntun mukana tulevien ohjelmien on noudatettava Ubuntun lisensointikäytäntöä, joka noudattaa GPL-lisenssiä ja GNU-projektin ideaa. Ubuntun julkaisukäytäntönä on että kaikkien mukana tulevien ohjelmien tulee olla saatavilla vapaasti ja ohjelman lähdekoodin on oltava julkinen kuten GPL vaatii. Tämä käytäntö rajoittaa valmiiksi Kubuntun mukana tulevaa ohjelmatarjontaa. Useat ilmaiset, mutta suljetun lähdekoodin tai ohjelmistopatenttien rajoittamat, ohjelmat on mahdollista asentaa jälkikäteen varsin helposti. Esimerkiksi Opera-selain, VoIP-sovellus Skype, nettisivujen laajennussovellus Adobe Flash- tai MP3-tuki on mahdollista asentaa jälkikäteen suoraan. Sen sijaan Windows-ohjelmia, joista ei ole Linux-versiota, on mahdollista asentaa Wine-yhteensopivuuskerroksen avulla.

 Julkaisut 

Kubuntu seuraa samaa nimeämisperiaatetta kuin Ubuntukin, eli jokaisella julkaisulla on julkaisuvuoteen ja -kuukauteen perustuva versionumero sekä allitteraation sisältävä koodinimi.

  Versio LTS Koodinimi Julkaisupäivä Tuen päättymispäivä Huomioitavaa  24.04align="center"  Noble Numbat25. huhtikuuta 2024huhtikuu 202725.04Plucky Puffin17. huhtikuuta 2025tammikuu 2026

 Asennus 
Kubuntun asennus on lähes samanlainen kuin rinnakkaisversionsa Ubuntun. Ainoastaan aivan pieniä muutoksia on havaittavissa. Kubuntun asennus tekee automaattisesti loppuvaiheessa GRUB-käynnistyslataajan, jolla voi valita tietokoneen käynnistyessä käyttöjärjestelmän. GRUB tunnistaa yleensä kaikki Windows-versiot sekä eräät Linux-jakelut. Kubuntu asettaa GRUBiin oletuksena itsensä ensimmäiseksi sekä oletukseksi. Jälkikäteen käynnistyslataajan toiminnallisuutta voi muuttaa muokkaamalla /boot/grub/menu.lst-tiedostoa, uusimmassa tosin /boot/grub/grub.cfg-tiedostoa muokkaamalla.

 Kuvia 

 Lähteet 

 Aiheesta muualla 

 Virallinen sivusto 
 Kubuntu Forums 
 KDE Forums 
 Ubuntu Forums (myös Ubuntu Flavours) 
 Kubuntun profiili DistroWatch.com-sivulla 


Luokka:Ubuntu